open-index/open-wikipedia-markdown huggingface dataset:
วัดเทพนิมิตร (จังหวัดฉะเชิงเทรา)

**วัดเทพนิมิตร** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหน้าเมือง อำเภอเมืองฉะเชิงเทรา จังหวัดฉะเชิงเทรา มีเนื้อที่ทั้งหมด 25 ไร่เศษ 

วัดเทพนิมิตรสร้างขึ้นเมื่อ พ.ศ. 2411 โดยท่านพระครูศิริปัญญามุนี (อ่อน เทวนิโก) นามสกุล (ตงติ๊ด) จากวัดสัมพันธวงศารามวรวิหาร กรุงเทพมหานคร ได้ธุดงค์ผ่านมา ญาติโยมเกิดความศรัทธา อุบาสิกาอิ่ม อุบาสิกาขำ อุบาสิกาหนู อุบาสิกาแมว อุบาสิกาอิน อุบาสิกาง่วน และคนอื่น ๆ ได้ซื้อที่ดินจากอุบาสิกาเล็ก เป็นราคา 3 ชั่ง (250 บาท) ส่วนอุบาสิกาเล็ก เจ้าของที่ดินช่วยออก 20 บาท พร้อมยกเหย้าเรือนถวายเพื่อสร้างวัด ท่านอ่อน เทวนิโภ เมื่อได้รับถวายที่ดินได้ลงมือสร้างกุฎิสงฆ์เป็นที่พัก ปลูกเป็นหมู่กุฎิล้อมหอฉัน มีที่สวดมนต์อยู่ตรงกลางปลูกตามแนวริมคลองบ้านใหม่ ต่อมาสร้างศาลาการเปรียญ 1 หลัง กว้าง 5 วา ยาว 7 วา 2 ศอก มุงด้วยกระเบื้องมอญมีศาลาเล็กด้านหน้า 2 หลัง แต่ศาลาเล็ก กว้าง 3 วา 3 ศอก ยาว 7 วา ส่วนมากใช้ไม้สักมุงกระเบื้องมอญสร้างแล้วเสร็จราว พ.ศ. 2421–2422 ตั้งชื่อวัดว่า "วัดเทพนิมิตร" มีพระท้วมปกครองวัด ชื่อของวัดมาจากกการก่อสร้างเสร็จโดยเร็วเปรียบประหนึ่งว่า มีเทวดามาช่วยสร้างให้ วัดได้รับพระราชทานวิสุงคามสีมาเมื่อ พ.ศ. 2479

ปูชนียวัตถุที่สำคัญ คือ พระพุทธไสยาสน์ขนาดใหญ่ที่สุดในจังหวัดฉะเชิงเทรา ชาวบ้านเรียก *หลวงพ่อโต* เป็นพระประธานประจําอุโบสถ พระครูศิริปัญญามุนี(อ่อน เทวนิโภ) ได้มาจากวัดแห่งหนึ่งทางจังหวัดราชบุรี เนื้อทองสัมฤทธิ์ลงรักปิดทอง ปางสมาธิ สังฆาฏิ จีวร ลายดอกพิกุล และมีพระนอนกระจก สร้างโดยท่านพระครูศิริปัญญามุนี (อ่อน เทวนิโภ) ราว พ.ศ. 2419 วัดยังได้รับพระราชทานพระรูปหล่อรัชกาลที่ 8 รูปหนึ่ง เป็นทองแดงลักษณะกลม เส้นผ่านศูนย์กลาง 44 ซม. เมื่อ พ.ศ. 2480 ซึ่งปัจจุบันพระบรมรูปหล่อนี้ประดิษฐานไว้ด้านหน้าอุโบสถ

## อ้างอิง

เทพนิมิตร
หมวดหมู่:โบราณสถานในจังหวัดฉะเชิงเทรา
ชเว มิน-ฮวัน

**ชเว มิน-ฮวัน** (lang-ko|최민환|Choi Min-hwan}}; ; เกิด 11 พฤศจิกายน พ.ศ. 2535) หรือที่รู้จักในชื่อ **มินฮวัน** เป็นนักร้อง นักดนตรี มือกลองและนักแสดงชาวเกาหลีใต้ เขาเป็นสมาชิกวงร็อคเอฟ.ที. ไอส์แลนด์ ซึ่งเขาทำหน้าที่เป็นมือกลองและนักร้องสนับสนุน เขาเป็นสมาชิกที่อายุน้อยที่สุดของกลุ่ม ในปี พ.ศ. 2560 ชเวกลายเป็นนักชิมที่ผ่านการรับรองเป็นผู้ชำนาญและซอมเมลิเยร์เนื้อไก่

## ผลงานการแสดง
### ละครโทรทัศน์

## อ้างอิง

## แหล่งข้อมูลอื่น
* FTIsland Official Site
* Newsen
* FTIsland Hong Kong Fans Club 

หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:สมาชิกของเอฟ.ที. ไอส์แลนด์
หมวดหมู่:ไอดอลชายชาวเกาหลีใต้
หมวดหมู่:นักแสดงชายจากโซล
วัดปากคลองบางขนาก

**วัดปากคลองบางขนาก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขนาก อำเภอบางน้ำเปรี้ยว จังหวัดฉะเชิงเทรา มีเนื้อที่ 13 ไร่ 3 งาน 60 ตารางวา ปัจจุบันมีพระอธิการเมี้ยน ฐานิสสโร เป็นเจ้าอาวาส

วัดปากคลองบางขนากตั้งวัดเมื่อ พ.ศ 2339 ได้รับพระราชทานวิสุงคามสีมา เมื่อ พ.ศ. 2511 แต่เดิมที่ตั้งของหมู่บ้านมีต้นขนากขึ้นอยู่อย่างหนาแน่น ชาวบ้านจึงเรียกชื่อหมู่บ้านนี้ว่า *บางขนาก* ต่อมามีพระภิกษุสองพี่น้องได้ใช้เรือเป็นพาหนะ จะไม่อยู่ประจำวัดแต่จะอยู่ในเรือสำปั้น และได้ชักชวนประชาชนร่วมกันสร้างวัดที่ปากคลองบางขนาก และตั้งชื่อวัดว่า "วัดปากคลองบางขนาก" บริเวณคลองนั้นเป็นคลองที่ขุดในสมัยพระบาทสมเด็จพระนั่งเกล้าเจ้าอยู่หัว โดยขุดตั้งแต่หัวหมากไปจนถึงบางขนากเพื่อใช้เส้นทางลำเลียงเสบียงอาหารและยุทโธปกรณ์ในการทำศึกกับญวน 

ศาลาเรือนไทยริมน้ำของวัด เป็นศาลาที่มีการสร้างมาตั้งแต่สมัยรัชกาลที่ 5 ตั้งอยู่ด้านหน้าศาลาจัตุรมุข เป็นศาลานั่งพักริมน้ำ หลังคามุงด้วยกระเบื้องเคลือบ ทรงจั่ว รอบชายคาประดับด้วยไม้ที่ปักฉลุเป็นลวดลายลักษณะโค้งไปตามขอบหลังคาของศาลาสวยงามทั้งสี่ด้าน หน้าบันศาลาจะเป็นไม้แกะสลักภาพพระพุทธรูปปางสมาธิ ในกรอบไม้แกะสลักที่อ่อนช้อย วัดมีโบราณวัตถุหลายชิ้น เช่น พานทองเหลืองโบราณ ไหโบราณ หีบใส่คัมภีร์โบราณ เครื่องบดยาโบราณ กระโถนปากแตร คัมภีร์ใบลาน และเก๋งจีนหกเหลี่ยม

## อ้างอิง

ปากคลองบางขนาก
หมวดหมู่:โบราณสถานในจังหวัดฉะเชิงเทรา
โอ คาปิซ

**โอ คาปิซ **() หรือที่รู้จักในชื่อ **Capiz Hymn** (เพลงสรรเสริญคาปิซ) **ฺ** เป็นเพลงประจำจังหวัดคาปิซ ใน ประเทศฟิลิปปินส์

## ประวัติศาสตร์
เพลง โอ คาปิซ ประพันธโดย Charmaine O. Guartero ครูสอนดนตรีระดับไฮสคูลที่มหาวิทยาลัยฟิลาเมอร์คริสเตียน (Filamer Christian University) เป็นผู้ชนะในการประกวดเพลงประจำจังหวังคาปิซ และเพลงอื่นๆ อีก 24 เพลงที่เข้าร่วมในรอบคักเลือก ในการประกวด จัดขึ้นรั้งแรกเมื่อวันที่ 21 เมษายน 2006 ณ Hall of Governors ใน เมืองโรซัส ซึ่ง Guartero ยังได้รับรางวัล 20,000 เปโซ โล่ประกาศเกียรติคุณและใบรับรองจากผู้ว่าการ Vicente Bermejo 

เพลงสรรเสริญได้รับการรับรองเมื่อวันที่ 23 มิถุนายน ค.ศ. 2006 โดยคำสั่งของซังกูเนียงปันลาลาวีกันประจำจังหวัดคาปิซ และดำเนินการเป็นครั้งแรกในวันครบรอบการกฎบัตรของจังหวัด ข้อตกลงปัจจุบัน ได้ถูกเปิดเผยเมื่อ 25 มิถุนายน ค.ศ.2007  Bermejo ตั้งข้อสังเกตในภายหลังว่าในการแสวงหาการพัฒนาของ ชาว กาปิเซโญส (Capizeños) "เราต้องการทำนองที่จะสร้างแรงบันดาลใจให้เรา และหลอมรวมความพยายามของเราร่วมกันเพื่อบรรลุผล ความฝันของเราเพื่อ จังหวัดคาปิส ที่ดีขึ้น" โดยอธิบายว่า " *O, Capiz* " เป็นการแสดงออกที่เป็นเอกลักษณ์ของสิ่งที่เป็นจริง Capiz เป็นและสิ่งที่ชาว Capizeños เป็นจริง 

วิดีโออย่างเป็นทางการของเพลง " *O, Capiz* " มีอยู่ใน YouTube และมีการแจกจ่ายเทปและ ซีดี เพลงสรรเสริญให้กับโรงเรียนทั่วจังหวัด 

## เนื้อร้อง

## อ้างอิง
 

## แหล่งข้อมูล

* 

หมวดหมู่:เพลงสรรเสริญในประเทศฟิลิปปินส์
หมวดหมู่:จังหวัดคาปิซ
ชเว จง-ฮุน

**ชเว จง-ฮุน** (; ; เกิด 7 มีนาคม พ.ศ. 2533) เป็นอดีตนักดนตรีและนักแสดงชาวเกาหลีใต้ เขาทำหน้าที่เป็นหัวหน้าวง นักกีตาร์ และมือคีย์บอร์ดของวงร็อคเอฟ.ที. ไอส์แลนด์ ตั้งแต่เปิดตัวในปี พ.ศ. 2550 จนถึงลาออกจากวงการบันเทิงในปี พ.ศ. 2562

ในเดือน กุมภาพันธ์ พ.ศ. 2559 เขาก่อเหตุขับรถชนขณะเมาหลังดื่มสุรา

เมื่อวันที่ 14 มีนาคม พ.ศ. 2562 ชเวออกจากวงการบันเทิง ท่ามกลางข้อกล่าวหาว่ามีส่วนเกี่ยวข้องกับการติดสินบนและแบ่งปันวิดีโอและภาพเซ็กซ์ที่ผิดกฎหมาย ซึ่งเป็นส่วนหนึ่งของห้องสนทนากาเกาทอล์คของช็อง จุน-ย็อง ซึ่งถูกเปิดเผยครั้งแรกในกรณีอื้อฉาวเบิร์นนิง
ซัน เมื่อวันที่ 29 พฤศจิกายน พ.ศ. 2562 ชเวถูกตัดสินว่ามีความผิดและถูกตัดสินจำคุกห้าปี

## ผลงานการแสดง
### ภาพยนตร์

## ผลงานเพลง

## อ้างอิง

## แหล่งข้อมูลอื่น

* 

หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:สมาชิกของเอฟ.ที. ไอส์แลนด์
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
หมวดหมู่:นักแสดงชายจากโซล
วัดนครเนื่องเขต

**วัดนครเนื่องเขต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังตะเคียน อำเภอเมืองฉะเชิงเทรา จังหวัดฉะเชิงเทรา

วัดนครเนื่องเขต เดิมชื่อว่า **วัดต้นตาล** สร้างเมื่อ พ.ศ. 2430 โดยนายจันทร นางทรัพย์ และนายแจ่ม พรหมสุวรรณ ต่อมาในสมัยพระบาทสมเด็จพระจุลจอมเกล้าเจ้าอยู่หัว มีการขุดคลองแสนแสบจากกรุงเทพมหานครมาถึงจังหวัดฉะเชิงเทรา คลองมาสิ้นสุดบริเวณวัดต้นตาล พระบาทสมเด็จพระจุลจอมเกล้าเจ้าอยู่หัวจึงทรงมีพระมหากรุณาธิคุณพระราชทานนามว่า *[[คลองนครเนื่องเขต]]* อันหมายความว่า สุดเขตพระนคร ทั้งยังเปลี่ยนชื่อวัดมาเป็น "วัดนครเนื่องเขต" วัดได้รับพระราชทานวิสุงคามสีมาเมื่อวันที่ 9 มกราคม พ.ศ. 2547

อาคารเสนาสนะที่สำคัญ ได้แก่ อุโบสถหลังเก่าสร้างขึ้นเมื่อ พ.ศ. 2441 ได้รับการบูรณะเมื่อ พ.ศ. 2472 ลักษณะเป็นอุโบสถก่ออิฐถือปูนแบบมีเสาพาไลรอบ ผังรูปสี่เหลี่ยมผืนผ้า หลังคาเครื่องไม้ทรงจั่วลดชั้น มุงกระเบื้องดินเผา หน้าบันประดับทั้งด้านหน้าและหลัง แถวบนเป็นรูปเทพนมและลายพันธุ์พฤกษา แถวล่างเป็นปูนปั้นประดับกระเบื้องสีรูปครุฑยุคนาคและกินรี ผนังอุโบสถก่ออิฐถือปูนมีฐานบัวรองรับ มีประตูทางเข้าด้านหน้าและหลัง ซุ้มประตูปูนปั้นแบบซุ้มหน้านาง บานประตูไม้สลักลายแจกันดอกไม้ระบายสี ผนังกึ่งกลางระหว่างประตูอุโบสถด้านหน้ามีหินอ่อนจารึกประวัติการก่อสร้าง โดยรอบอุโบสถมี ซุ้มใบเสมาก่ออิฐถือปูนทรงมณฑป ใบเสมาสลักจากหินแกรนิต เจดีย์ราย ลักษณะเป็นเจดีย์ก่ออิฐปูนย่อมุมไม้สิบสอง องค์ระฆังมีสังวาลประดับ ศาลาท่าน้ำ ลักษณะเป็นศาลาไม้ขนาดเล็ก ผังรูปสี่เหลี่ยมจัตุรัส หลังคาเครื่องไม้ทรงจั่วมุงกระเบื้องดินเผาจำนวน 4 หลัง บางหลังมีหน้าจั่วไม้ฉลุลายหรือแกะสลักลงรักปิดทองประดับกระจก

## อ้างอิง

นครเนื่องเขต
หมวดหมู่:โบราณสถานในจังหวัดฉะเชิงเทรา
ซง ซึง-ฮย็อน

**ซง ซึง-ฮย็อน** (; ; เกิด 21 สิงหาคม พ.ศ. 2535) เป็นนักแสดงและนักดนตรีชาวเกาหลีใต้ เขามีชื่อเสียงในฐานะอดีตสมาชิกวงร็อคเอฟ.ที. ไอส์แลนด์ ซึ่งเขาเข้ามาแทนที่โอ ว็อน-บินนักกีตาร์คนก่อนและทำหน้าที่เป็นมือกีตาร์ นักร้อง และนักแต่งเพลง

## ผลงานการแสดง
### ภาพยนตร์

## อ้างอิง

## แหล่งข้อมูลอื่น
* FTIsland Official Site
* Newsen
* FTIsland Hong Kong Fans Club 

หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:สมาชิกของเอฟ.ที. ไอส์แลนด์
หมวดหมู่:ไอดอลชายชาวเกาหลีใต้
หมวดหมู่:นักแสดงชายจากปูซาน
วัดต้นแหลง

**วัดต้นแหลง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไชยวัฒนา อำเภอปัว จังหวัดน่าน

วัดต้นแหลงสันนิษฐานว่าสร้างวัดเมื่อ พ.ศ. 2127 โดยช่างชาวไทลื้อ กรมการศาสนาระบุว่าตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2470 มีข้อสันนิษฐานว่าวัดต้นแหล๋งน่าจะสร้างขึ้นสมัยกรุงสุโขทัยตอนปลาย เพราะลักษณะของหลังคาเป็นทรงสามชั้นมุงด้วยไม้ทั้งหมด นาคบนหลังคาเป็นนาคสามเศียรคล้าย ๆ กับนาคของประเทศลาว

สถาปัตยกรรมไทลื้อของวัดที่โดดเด่น คือ วิหารหรืออุโบสถ ตัววิหารเดิมถูกรื้อแล้วสร้างใหม่ เนื่องจากสร้างอยู่ริมตลิ่งทำให้ในฤดูน้ำหลาก หลังคาวิหารเป็นทรงคุ่มลาดเอียง ซ้อนกัน 3 ชั้น ต่อมาได้เกิดการชำรุดเนื่องจากปลวกแมลงและความชื้นจากดิน จึงต้องเปลี่ยนผนังใหม่เป็นผนังก่ออิฐ และเพิ่มช่องหน้าต่างขนาดเล็กขึ้น เพื่อให้แสงสว่างตัววิหาร บริเวณฐานชุกชีค่อนไปทางหลังวิหารสามารถเดินได้รอบ ฐานวิหารยกพื้นสูงประมาณ 1 เมตร ประตูอยู่กึ่งกลางเป็นประตูไม้เปิดปิดได้โดยเจาะรูผนังแกนหมุนเพื่อรับบานประตูขนาดใหญ่ 

## อ้างอิง

หมวดหมู่:โบราณสถานในจังหวัดน่าน
ต้นแหลง
วัดพญาภู

**วัดพญาภู พระอารามหลวง** เป็นพระอารามหลวง ชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่เลขที่ 5 หมู่ที่ 5 ถนนสุมนเทวราช ตำบลในเวียง อำเภอเมืองน่าน จังหวัดน่าน

## ข้อมูลทั่วไป

**วัดพญาภู พระอารามหลวง** เป็นพระอารามหลวง ชั้นตรี ชนิดสามัญ สังกัดคณะสงฆ์ฝ่ายมหานิกาย ตั้งอยู่เลขที่ 5 บ้านพญาภู ตำบลในเวียง อำเภอเมืองน่าน จังหวัดน่าน มีเนื้อที่ 4 ไร่ 3 งาน 18.1 ตารางวา สถาปนาขึ้นเมื่อปี พ.ศ. 1956 ในสมัย พญาภูเข่ง กษัตริย์น่าน องค์ที่ 6 แห่งราชวงศ์ภูคา ครองราชย์ระหว่างปี พ.ศ. 1950 - พ.ศ. 1960 ได้รับพระราชทานวิสุงคามสีมา เมื่อปี พ.ศ. 2461 เขตวิสุงคามสีมา กว้าง 7.6 เมตร ยาว 17.5 เมตร และได้รับการสถาปนาขึ้นเป็นพระอารามหลวง เมื่อปี พ.ศ. 2531

**อาณาเขต**

**อาคารเสนาสนะ** ประกอบด้วย

* พระวิหาร สร้างเมื่อปี พ.ศ. 1956 ในสมัยพญาภูเข่ง กษัตริย์น่าน องค์ที่ 6 แห่งราชวงศ์ภูคา ครองราชย์ระหว่างปี พ.ศ. 1950 - พ.ศ. 1960 เป็นอาคารคอนกรีตเสริมเหล็ก กว้าง 12 เมตร ยาว 26 เมตร 
* พระอุโบสถ สร้างเมื่อปี พ.ศ. 2459 ในสมัยพระเจ้าสุริยพงษ์ผริตเดช เจ้าผู้ครองนครน่าน องค์ที่ 63 เป็นอาคารคอนกรีตเสริมเหล็ก กว้าง 8 เมตร ยาว 17 เมตร 
* ศาลาการเปรียญ สร้างเมื่อปี พ.ศ. 2515 เป็นอาคารคอนกรีตเสริมเหล็ก กว้าง 10 เมตร ยาว 28 เมตร 
* กุฏิสงฆ์ จำนวน 5 หลัง เป็นอาคารคอนกรีตเสริมเหล็ก 4 หลัง เป็นอาคารครึ่งตึกครึ่งไม้ 1 หลัง
* หอระฆัง 1 หลัง 
* หอกลอง 1 หลัง 
* โรงครัว 1 หลัง
* โรงพัสดุ 1 หลัง 
* อาคารสำนักงานเจ้าคณะจังหวัด 1 หลัง

**ปูชนียวัตถุ** ประกอบด้วย

* พระประธานประจำพระอุโบสถ ปางมารวิชัย ขนาดหน้าตัก กว้าง 216 นิ้ว ยาว 236 นิ้ว สร้างเมื่อปี พ.ศ. 1950 ในสมัยพญาภูเข่ง กษัตริย์น่าน องค์ที่ 6 แห่งราชวงศ์ภูคา ครองราชย์ระหว่างปี พ.ศ. 1950 - พ.ศ. 1960
* พระเจดีย์วัดพญาภู
* พระพุทธรูปปางลีลา ศิลปะแบบสุโขทัย

## ประวัติ

*พงศาวดารเมืองน่าน (ฉบับวัดพระเกิด)* ได้กล่าวว่า วัดพญาภูสร้างขึ้นในรัชกาลของพญาผากอง เป็นเจ้าครองเมืองน่าน ในจุลศักราช 774 ได้สร้างวัดพญาภูขึ้น เมื่อ พ.ศ. 1949 ต่อมาเจ้าผู้ครองเมืองน่านทุกพระองค์ได้ให้ความอุปถัมภ์วัดพญาภูตลอดมา จนกระทั่ง พ.ศ. 2400 เจ้าอนันตวรฤทธิเดช เจ้าผู้ครองเมืองน่าน ได้บูรณะปฏิสังขรณ์วัดพญาภู เช่น บูรณะพระเจดีย์ซึ่งก่ออิฐถือปูน เป็นเจดีย์โบราณ ขนาดฐานกว้าง 14 เมตร สูง 25 เมตร วัดได้รับพระราชทานวิสุงคามสีมาเมื่อ พ.ศ. 2461

ปูชนียวัตถุที่สำคัญ คือ พระประธานองค์ใหญ่ที่สุดของจังหวัดน่าน เป็นพระพุทธรูปปางมารวิชัย ลักษณะพระเศียร พระพักตร์ และพระวรกาย ไม่ได้สัดส่วน เฉพาะแนวขอบสบงบริเวณบั้นพระองค์และเส้นขอบจีวรที่พาดผ่านข้อพระกรซ้ายไปยังพระเพราคงได้รับอิทธิพลมาจากพระพุทธรูปปางมารวิชัย วัดพญาวัด ส่วนปลายชายจีวรที่มีการตกแต่งรายละเอียดเพิ่มมากขึ้นด้วยลายดอกไม้คล้ายคลึงกับกรอบลายก้ามปู สันนิษฐานว่าเป็นฝีมือช่างพื้นเมืองที่ทำขึ้นระยะหลังระหว่างปลายพุทธศตรรรษที่ 23 หรือต้นศตวรรษที่ 24 และพระพุทธรูปศิลปะสุโขทัย จำนวน 2 องค์ ซึ่งที่ฐานพระพุทธรูปมีจารึกว่า สร้างโดย พญาสารผาสุม ประดิษฐานอยู่ในพระวิหาร นอกจากนี้ยังมีพระเจดีย์ขนาดใหญ่ที่สร้างไว้ด้านหลังพระวิหารแล้ว และมีภาพไม้จำหลักทวารบาลรูปยักษ์ที่บานประตูวิหาร

## อ้างอิง

หมวดหมู่:โบราณสถานในจังหวัดน่าน
พญาภู
พญาภู
กีฬาอีสปอร์ตในเอเชียนเกมส์ 2022

**กีฬาอีสปอร์ตในเอเชียนเกมส์ 2022** เป็นการแข่งขันกีฬาหนึ่งใน 37 ชนิดที่จะแข่งขันในกีฬาเอเชียนเกมส์ 2022 ซึ่งจะจัดขึ้นที่เมืองหางโจว ประเทศจีน ตั้งแต่วันที่ 10 ถึง 25 กันยายน พ.ศ. 2565 นี่จะเป็นครั้งแรกที่อีสปอร์ตจะเป็นการแข่งขันชิงเหรียญรางวัลอย่างเป็นทางการในเอเชียนเกมส์และเป็นครั้งที่สองในการแข่งขันกีฬาหลายประเภท โดยครั้งล่าสุดคือในซีเกมส์ 2019 ที่ฟิลิปปินส์ ในการแข่งขันเอเชียนเกมส์ 2018 ที่กรุงจาการ์ตา ประเทศอินโดนีเซีย ได้มีการเพิ่ม 5 เกมส์เป็นกีฬาสาธิต ในปี ค.ศ. 2022 จะมีการแข่งขันชิงเหรียญรางวัลทั้งหมด 7 รายการ และการแข่งขันสาธิต 2 รายการ
## รายชื่อเกมที่ใช้ในการแข่งขัน
### อีเวนท์หลัก
* พับจีโมบายล์ (เอเชียนเกมส์เวอร์ชัน)
* โดตา 2
* เฮิร์ธสโตน (ถูกถอดออกจากการการแข่งขันเนื่องจากบลิซซาร์ดเอ็นเตอร์เทนเมนต์ยุติการให้บริการในจีนแผ่นดินใหญ่ตั้งแต่เดือนมกราคม 2023)
* ลีกออฟเลเจ็นดส์
* ฟีฟ่า ออนไลน์
* สตรีทไฟเตอร์ V
* อารีนาออฟเวเลอร์ (เอเชียนเกมส์เวอร์ชัน)
* ดรีมออฟเดอะทรีคิงดอมส์ 2

### อีเวนท์สาธิต
* AESF Robot Masters
* AESF VR Sports

## ผู้ได้รับเหรียญรางวัล

## ตารางสรุปเหรียญรางวัล

## อ้างอิง

อ
โช กวัง-มิน

**โช กวัง-มิน** (; (เกาหลี:  เกิด 24 เมษายน พ.ศ. 2538) เป็นนักแสดง นายแบบ และนักร้องชาวเกาหลีใต้ เขาเป็นอดีตสมาชิกของบอยเฟรนด์

## ผลงานการแสดง
### ภาพยนตร์

## อ้างอิง

## แหล่งข้อมูลอื่น

* Starship Entertainment Profile

หมวดหมู่:ศิลปินสังกัดสตาร์ชิปเอนเตอร์เทนเมนต์
หมวดหมู่:แร็ปเปอร์ชายชาวเกาหลีใต้
หมวดหมู่:นักร้องเกาหลีใต้
หมวดหมู่:บุคคลที่เกิดในปี พ.ศ. 2538
หมวดหมู่:ไอดอลชายชาวเกาหลีใต้
แคว้นตเวียร์

**แคว้นตเวียร์**  () หรือในปี ค.ศ. 1935-1990 รู้จักกันในชื่อ **Kalinin Oblast** () เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองตเวียร์ มันถูกตั้งชื่อตาม มีฮาอิล คาลีนิน นักปฏิวัติของโซเวียต มีประชากร 1,353,392 คนจากการสำรวจสำมะโนประชากร พ.ศ. 2553

แคว้นตเวียร์เป็นภูมิภาคของทะเลสาบ เช่นทะเลสาบเซลิเกอร์และทะเลสาบบรอสโน พื้นที่ที่เหลือส่วนใหญ่ถูกครอบคลุมโดยเทือกเขาวัลได (Valdai Hills) ที่ซึ่งเป็นต้นกำเนิดของแม่น้ำวอลกา, เวสเทิร์นดวินา และแม่น้ำนีเปอร์

แคว้นตเวียร์เป็นหนึ่งในพื้นที่ท่องเที่ยวของรัสเซียที่มีโครงสร้างพื้นฐานด้านการท่องเที่ยวที่ทันสมัย นอกจากนี้ยังมีเมืองประวัติศาสตร์มากมาย ได้แก่ ทอร์โชก, โทโรเพตส์, ซุบซอฟ, คาชิน, วิชนีโวโลจ็อก และคาลิยาซิน โดยที่เก่าแก่ที่สุดคือรเจฟ ซึ่งส่วนใหญ่รู้จักจากยุทธการที่รเจฟในสงครามโลกครั้งที่สอง สตาริทซาเป็นที่ตั้งของอาณาเขตสุดท้ายในรัสเซีย ออสตาชคอฟเป็นศูนย์กลางการท่องเที่ยวที่สำคัญ

## อ้างอิง

หมวดหมู่:เขตการปกครองของประเทศรัสเซีย
แคว้นตอมสค์

**แคว้นตอมสค์** (, *Tomskaya oblast*) เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ทางตะวันออกเฉียงใต้ของที่ราบไซบีเรียตะวันตก และอยู่ทางตะวันตกเฉียงใต้ของเขตสหพันธ์ไซบีเรีย ศูนย์กลางการบริหารคือเมืองตอมสค์ มีประชากร 1,078,923  คน (1,047,394 คนจากการสำรวจสำมะโนประชากร พ.ศ. 2553)

การพัฒนาของอาณาเขตซึ่งปัจจุบันเป็นแคว้นเริ่มขึ้นเมื่อต้นศตวรรษที่ 17 ตอมสค์ก่อตั้งขึ้นในปี ค.ศ. 1604 บางส่วนของดินแดนพื้นที่ 316900 ตารางกิโลเมตร (122,400 ตารางไมล์) ของแคว้นไม่สามารถเข้าถึงได้เนื่องจากถูกปกคลุมไปด้วยป่าไทกาและที่ลุ่มน้ำขัง แคว้นตอมสค์มีที่ลุ่มน้ำขังวาสุกันซึ่งเป็นหนองน้ำที่ใหญ่ที่สุดในซีกโลกเหนือ แคว้นมีพรมแดนติดกับดินแดนครัสโนยาสค์ และ แคว้นตูย์เมน, แคว้นออมสค์, โนโวซีบีสค์ และ แคว้นเคเมโรโว

## อ้างอิง

ขเตการปกครอง
รัสซีเย
หมวดหมู่:หน่วยการบริหารของประเทศรัสเซีย
หมวดหมู่:เขตการปกครองของประเทศรัสเซีย
แคว้นตัมบอฟ

**แคว้นตัมบอฟ** (, *Tambovskaya oblast*) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองตัมบอฟ มีประชากร 1,091,994 คนจากการสำรวจสำมะโนประชากร พ.ศ. 2553

## ภูมิศาสตร์
แคว้นตัมบอฟตั้งอยู่ในป่าสเตปป์ มีพรมแดนติดกับแคว้นเรียซัน, แคว้นเปนซา, แคว้นซาราตอฟ, แคว้นโวโรเนจ และ แคว้นลีเปตสค์

## ข้อมูลประชากร
**ประชากร**: 

;2012
*เกิด: 10,394 (9.6 ต่อ 1000)
*เสียชีวิต: 17,386 (16.1 ต่อ 1000) 

;อัตราภาวะเจริญพันธุ์โดยรวม
*2009: 1.31
*2010: 1.34
*2011: 1.33
*2012: 1.42
*2013: 1.42
*2014: 1.49
*2015: 1.51
*2016: 1.49(e)

;องค์ประกอบทางชาติพันธุ์ (2010)
*ชาวรัสเซีย: 97%
*ชาวยูเครน: 0.7%
*อาร์เมเนีย: 0.4%
*ชาวโรมัน: 0.4%
*อื่นๆ: 1.5%
*มีผู้ลงทะเบียน 22,708 รายจากฐานข้อมูลการบริหารและไม่สามารถระบุเชื้อชาติได้ คาดว่าสัดส่วนของเชื้อชาติในกลุ่มนี้จะเท่ากับสัดส่วนของกลุ่มที่ประกาศไว้

## อ้างอิง

## แหล่งข้อมูลอื่น

* Official website of Tambov Oblast 
* Photos of Tambov and Tambov Oblast
*

ขเตการปกครอง
รัสซีเย
หมวดหมู่:หน่วยการบริหารของประเทศรัสเซีย
หมวดหมู่:เขตการปกครองของประเทศรัสเซีย
แคว้นตูย์เมน

**แคว้นตูย์เมน** (, *Tyumenskaya oblast*) เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในภูมิภาคไซบีเรียตะวันตกของ ไซบีเรีย และเป็นส่วนหนึ่งของการบริหารเขตสหพันธ์ยูรัล แคว้นมีอำนาจปกครองเหนือสองเขตปกครองตนเอง ได้แก่ เขตปกครองตนเองฮันตี-มันซี–ยูกรา และ เขตปกครองตนเองยามาโล-เนเนตส์ แคว้นตูย์เมนรวมถึงเขตปกครองตนเองเป็นหน่วยองค์ประกอบที่มีพื้นที่ใหญ่เป็นอันดับสาม มีประชากร 3,395,755 คนจากการสำรวจสำมะโนประชากร พ.ศ. 2553

ตูย์เมนเป็นเมืองที่ใหญ่ที่สุดและเป็นเมืองหลวงของแคว้นตูย์เมน และเป็นที่ตั้งถิ่นฐานแห่งแรกของรัสเซียทางตะวันออกของเทือกเขาอูราล

แคว้นตูย์เมนเป็นผู้ผลิตน้ำมันและก๊าซธรรมชาติรายใหญ่ที่สุดในประเทศ และมีประสบการณ์น้ำมันบูมมาตั้งแต่ต้นทศวรรษ 2000 การเติบโตอย่างรวดเร็วของอุตสาหกรรมเชื้อเพลิงทำให้แคว้นเป็นหน่วยองค์ประกอบที่ร่ำรวยที่สุดของรัสเซีย ด้วยจีดีพีเฉลี่ยต่อหัวหลายเท่าของค่าเฉลี่ยของทั้งประเทศตั้งแต่ปี พ.ศ. 2549

## อ้างอิง

ขเตการปกครอง
รัสซีเย
หมวดหมู่:หน่วยการบริหารของประเทศรัสเซีย
หมวดหมู่:เขตการปกครองของประเทศรัสเซีย
วัดปทุมวัน (จังหวัดพระนครศรีอยุธยา)

**วัดปทุมวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักชัย อำเภอลาดบัวหลวง จังหวัดพระนครศรีอยุธยา มีที่ดินตั้งวัดเนื้อที่ 17 ไร่

วัดปทุมวัน เดิมมีชื่อว่า **วัดคลองญี่ปุ่น** หรือ **วัดญี่ปุ่น** ที่มาของชื่อวัดเหตุเพราะครั้งหนึ่งได้มีพวกทหารญี่ปุ่นมาตั้งค่ายพักค้างแรมและทำการขุดคลองเพื่อเป็นเส้นทางในการเดินทางไปจังหวัดกาญจนบุรี จึงเรียกคลองญี่ปุ่น รวมถึงเรียกวัดว่า "วัดญี่ปุ่น" ตั้งวัดเมื่อ พ.ศ. 2455 โดยมีกำนันหนู นางทับทิม พูลชะโก และนายย้อย นางลำจวน ล่วงลือ เป็นผู้ถวายที่ดินสร้างวัด ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2477

ปูชนียวัตถุและสิ่งศักดิ์สิทธิ์ที่สำคัญ ได้แก่ พระพุทธรูปโบราณ จำนวน 5 องค์ เป็นพระพุทธรูปเนื้อสำริด ความสูง 2.5 เมตร เป็นปางห้ามสมุทร 1 องค์ ปางห้ามญาติ 4 องค์ จีวรลายดอกพิกุล อายุกว่า 300 ปี รูปแบบสมัยอยุธยาตอนปลาย พระพุทธรูปปางมารวิชัย ไม่มีชื่อปรากฏ เนื้อสำริด หน้าตักกว้าง 5 นิ้ว สูง 11 นิ้ว อายุกว่า 200 ปี สมัยรัตนโกสินทร์ ปัจจุบันพระพุทธรูปองค์นี้เก็บรักษาไว้ที่หอสวดมนต์ หลวงพ่อพระพุทธปฐมธัมจักร หลวงพ่อรวย หลวงพ่อประทานพร หลวงพ่อนวม พระเจ้า 5 พระองค์และพระสามสมัย พระหยกเขียว "หลวงพ่อมุณีรัตนมงคล" หลวงพ่อหยกประทานพรสมเด็จพระเกศแก้วจุฬามณีศรีเตาะเจริญสุข ศาลปู่แก่น และศาลปู่หนู ภายในหอสวดมนต์มีภาพจิตรกรรมฝาผนังเรื่องราวชาดกและภาพพุทธประวัติ การให้สีของแต่ละภาพจะใช้สีโทนอ่อน เพื่อไม่ให้ตัดกับฝาผนังไม้สัก

## อ้างอิง

ปทุมวัน
ฟุตซอลโลก 2024

**ฟุตซอลโลก 2024** () จะเป็นการแข่งขันฟุตซอลโลกครั้งที่ 10 จัดขึ้นที่ประเทศอุซเบกิสถาน ระหว่างวันที่ 14 กันยายน - 6 ตุลาคม ค.ศ. 2024 

## การคัดเลือกเจ้าภาพ
### ประเทศที่แสดงความสนใจในการเสนอตัวเป็นเจ้าภาพ
**[[สมาพันธ์ฟุตบอลเอเชีย|เอเอฟซี]]**
:* สาธารณรัฐอิสลามอิหร่าน
:* อินเดีย

**[[สมาพันธ์ฟุตบอลแห่งแอฟริกา|ซีเอเอฟ]]**

:* โมร็อกโก

**[[สมาพันธ์ฟุตบอลอเมริกาเหนือ อเมริกากลาง และแคริบเบียน|คอนคาแคฟ]]**

:* เม็กซิโก
:* สหรัฐ
:* กัวเตมาลา

## ทีมที่ผ่านเข้ารอบ

## สนามการแข่งขัน

## การจับสลากรอบแบ่งกลุ่ม
การจับสลากจะมีขึ้นในวันที่ 26 พฤษภาคม พ.ศ. 2567 ณ Registan Square ใน ซามาร์คันด์.

ทั้ง 24 ทีมจะถูกจับสลากออกเป็น 6 กลุ่ม กลุ่มละ 4 ทีม โดยเจ้าบ้านอุซเบกิสถานจะคัดตัวเข้าสู่โถ 1 โดยอัตโนมัติและเข้าสู่ตำแหน่งแรกของกลุ่ม A

การจับสลากจะเริ่มโดยเจ้าบ้านไป A1 ทีมจากโถ 1 จะถูกจับก่อน ทีมจากโถ 2,3,4 และจะไม่มีทีมจากสมาพันธ์เดียวกันเจอกันในรอบแบ่งกลุ่ม จากนั้นการจับสลากจะสิ้นสุดกับทีมจากโถ 4

## รอบแบ่งกลุ่ม
### กลุ่ม เอ

----

----

### กลุ่ม บี

----

----

### กลุ่ม ซี

----

----

### กลุ่ม ดี

----

----

### กลุ่ม อี

----

----

### กลุ่ม เอฟ

----

----

### ตารางคะแนนอันดับที่สาม
ทีมอันดับสามที่ดีที่สุด 4 ทีมจาก 6 กลุ่มจะได้ผ่านเข้าสู่รอบน็อคเอาท์ พร้อมด้วยอับดับที่ 1 และ 2 ของทั้ง 6 กลุ่ม

## รอบแพ้คัดออก
;ผลรวมแมตช์ในรอบ 16 ทีมสุดท้าย
การแข่งขันเฉพาะที่เกี่ยวข้องกับทีมอันดับสามขึ้นอยู่กับทีมอันดับสามสี่ทีมที่ผ่านเข้ารอบ 16 ทีม

### สายการแข่งขัน

### รอบ 16 ทีมสุดท้าย

เวลาทั้งหมดคือเวลาท้องถิ่น, UZT (UTC+5).

----

----

----

----

----

----

----

### รอบก่อนรองชนะเลิศ

----

----

----

### รอบรองชนะเลิศ

----

### นัดชิงอันดับที่ 3

### รอบชิงชนะเลิศ

## ผู้ทำประตู

## อ้างอิง

2024
หมวดหมู่:การแข่งขันฟุตบอลนานาชาติที่ประเทศอุซเบกิสถานเป็นเจ้าภาพ
แคว้นนอฟโกรอด

**แคว้นนอฟโกรอด** (, *Novgorodskaya oblast*) เป็นหน่วยองค์ประกอบของสหพันธรัฐรัสเซีย (แคว้น) มีภูมิศาสตร์อยู่ในภูมิภาครัสเซียในโซนยุโรป และเป็นส่วนหนึ่งของเขตสหพันธ์ตะวันตกเฉียงเหนือ ครอบคลุมพื้นที่ 55,300 ตารางกิโลเมตร (21,400 ตารางไมล์) และมีประชากร 634,111 คน (2010) โดยที่เมืองเวลีคีนอฟโกรอดเป็นเป็นศูนย์กลางการบริหารของแคว้นนอฟโกรอด

เมืองที่เก่าแก่ที่สุดในรัสเซียบางแห่งทั้งเมืองเวลีคีนอฟโกรอดและสตารายารูสซา ตั้งอยู่ในแคว้นนอฟโกรอด สถานที่ทางประวัติศาสตร์ของเมืองเวลีคีนอฟโกรอดและบริเวณโดยรอบได้รับการขึ้นทะเบียนให้เป็นแหล่งมรดกโลกโดยองค์การยูเนสโก

## อ้างอิง

รัสซีเย
หมวดหมู่:หน่วยการบริหารของประเทศรัสเซีย
หมวดหมู่:เขตการปกครองของประเทศรัสเซีย
เทศบาลตำบลหลักห้า

**เทศบาลตำบลหลักห้า** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลยกกระบัตร ตำบลโรงเข้ ตำบลหนองสองห้อง และตำบลหนองบัวในอำเภอบ้านแพ้ว จังหวัดสมุทรสาคร เดิมมีฐานะเป็นสุขาภิบาลหลักห้าซึ่งจัดตั้งขึ้นใน พ.ศ. 2499 และเป็นสุขาภิบาลแห่งที่สี่ของจังหวัด ต่อมาใน พ.ศ. 2509 ได้ขยายเขตสุขาภิบาลโดยเพิ่มจากเดิมที่ครอบคลุมเพียงบางส่วนของตำบลยกกระบัตร ตำบลโรงเข้ และตำบลหนองสองห้อง (เขตด้านเหนือ 200 เมตรและเขตด้านล่าง 150 เมตรเลียบตามแนวคลองดำเนินสะดวก สุดเส้นเขตจังหวัดสมุทรสาคร–จังหวัดราชบุรี) ให้ครอบคลุมพื้นที่ทั้งหมดของตำบลยกกระบัตร ตำบลโรงเข้ ตำบลหนองสองห้องซึ่งเขตเทศบาลที่ยึดถืออยู่ในปัจจุบัน ใน พ.ศ. 2517 ทางราชการได้จัดตั้งตำบลหนองบัวขึ้นโดยแยกการปกครองบางส่วนจากตำบลหนองสองห้อง ทำให้สุขาภิบาลครอบคลุมพื้นที่ทั้งหมดของทั้งสี่ตำบล และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 41,884 คน

พื้นที่เทศบาลตำบลหลักห้าเป็นชุมชนที่อาศัยอยู่ในบริเวณหลักเขตที่ 5 ริมคลองดำเนินสะดวก ประชาชนที่อาศัยอยู่ในเขตนี้มักเรียกชื่อวัดหรือโรงเรียนตามชื่อเสาหลักเขตที่ปักอยู่ริมคลองดำเนินสะดวก ทางทิศตะวันตกของอำเภอบ้านแพ้ว ห่างจากที่ว่าการอำเภอประมาณ 10 กิโลเมตร ห่างจากศาลากลางจังหวัดสมุทรสาครประมาณ 30 กิโลเมตร และห่างจากกรุงเทพมหานครประมาณ 74 กิโลเมตร ตอนกลางของเขตเทศบาลมีคลองดำเนินสะดวกไหลผ่านเป็นแหล่งน้ำสำคัญและแบ่งเขตเทศบาลออกเป็นสองส่วน มีพื้นที่รับผิดชอบทั้งหมด 125.57 ตารางกิโลเมตรหรือคิดเป็นพื้นที่ประมาณ 78,481.25 ไร่ และเป็นเขตเทศบาลที่มีเนื้อที่มากที่สุดในจังหวัด

## อ้างอิง

## แหล่งข้อมูลอื่น
* เว็บไซต์เทศบาลตำบลหลักห้า 

หลักห้า
หมวดหมู่:อำเภอบ้านแพ้ว
เนโครโพลา เชิร์ตวามา ฟาชิสมา

**เนโครโพลา เชิร์ตวามา ฟาชิสมา** (บอสเนีย/เซอร์บ/โครแอต: *Nekropola žrtvama fašizma*) หรือ **ป่าช้าใหญ่เหยื่อฟาสซิสต์** () เป็นอนุสรณ์ในเมืองนอวี ทรัฟนิค ประเทศบอสเนียและเฮอร์เซโกวีนา เปิดทางการในปี 1975 เพื่อระลึกถึงเหยื่อ 700 รายที่ถูกประหารชีวิตที่จุดที่สร้างอนุสรณ์นี้ระหว่างสงครามโลกครั้งที่สอง ผลงานออกแบบโดย Bogdan Bogdanović อนุสรณ์ตั้งอยู่บนยอดเนินเขาชามิชาเบอร์ดอ และได้รับการขึ้นทะเบียนเป็นอนุสรณ์แห่งชาติของประเทศบอสเนียและเฮอร์เซโกวีนาในปี 2012

อนุสรณ์ประกอบไปด้วยองค์ประกอบเมกาลิธิก 12 ชิ้นแกะจากหิน Bihacite

## อ้างอิง
อาสนวิหารนักบุญโบนาเวนตูรา (บันยาลูกา)

**อาสนวิหารนักบุญโบนาเวนตูรา** () ในนครบันยาลูกา เป็นอาสนวิหารนักบุญโบนาเวนตูรา และเป็นหนึ่งในอาสนวิหารโรมันคาทอลิก 4 แห่งในประเทศบอสเนียและเฮอร์เซโกวีนา เป็นอาสนวิหารประจำสังฆมณฑลบันยาลูกา

## ร่างที่ฝังในอาสนวิหาร
*มาริยัน มาร์โกวิช
*อัลเฟรด ปิชเลอร์

## อ้างอิง
แคว้นมูร์มันสค์

**แคว้นมูร์มันสค์** () เป็นหน่วยองค์ประกอบของสหพันธรัฐรัสเซีย (แคว้น) เป็นส่วนหนึ่งของเขตสหพันธ์ตะวันตกเฉียงเหนือ โดยที่ศูนย์กลางการบริหารของแคว้นอยู่ที่เมืองมูร์มันสค์
## ประวัติศาสตร์
ชาวซามีซึ่งปัจจุบันเป็นชนกลุ่มน้อยเป็นชนพื้นเมืองในภูมิภาคนี้ ชาวรัสเซียเริ่มสำรวจชายฝั่งทะเลขาวตั้งแต่ช่วงต้นศตวรรษที่ 12 และได้ก่อตั้งเมืองมูร์มันสค์ในปี 1916  ซึ่งปัจจุบันเป็นบ้านของประชากรเกือบ 40% ของแคว้นกว่า  ชาวฟินแลนด์หลายคนอพยพไปยังเมืองมูร์มันสค์ในช่วงที่เกิดทุพภิกขภัยในราวปี 1860

แคว้นได้ถูกจัดตั้งขึ้นเมื่อวันที่ 28 พฤษภาคม 1938 จากเขตมูร์มันสค์ของแคว้นเลนินกราด (ประกอบด้วยเมือง มูร์มันสค์, คีรอฟสกี, คอลสกี, โลโวเซียร์สกี, ปอลยาร์นืย, ซาม์สกี, เตรีเบียร์สกี และเขตเตรสกี) และเขตคันดาลัคช์สกีของสาธารณรัฐสังคมนิยมปกครองตนเองโซเวียตคาเรเลีย

## อ้างอิง

รัสซีเย
หมวดหมู่:หน่วยการบริหารของประเทศรัสเซีย
หมวดหมู่:เขตการปกครองของประเทศรัสเซีย
เทศบาลตำบลเกษตรพัฒนา

**เทศบาลตำบลเกษตรพัฒนา** เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 5 ของตำบลคลองตัน และพื้นที่ทั้งหมดของตำบลเกษตรพัฒนา ในอำเภอบ้านแพ้ว จังหวัดสมุทรสาคร เดิมมีฐานะเป็นสุขาภิบาลเกษตรพัฒนาที่จัดตั้งขึ้นใน พ.ศ. 2537 ซึ่งเป็นสุขาภิบาลแห่งล่าสุดของจังหวัดสมุทรสาคร และได้รับการจัดตั้งเป็นเทศบาลตำบลใน พ.ศ. 2542 ในวันที่ 15 กันยายน พ.ศ. 2547 มีประกาศกระทรวงมหาดไทยให้ยุบองค์การบริหารส่วนตำบลเกษตรพัฒนารวมเข้ากับเทศบาลตำบลเกษตรพัฒนา ณ พ.ศ. 2563 ในเขตเทศบาลมีประชากร 5,092 คน

พื้นที่เทศบาลตำบลเกษตรพัฒนาเป็นชุมชนในบริเวณแหล่งทำการเกษตร มีพื้นที่ติดต่อกับจังหวัดนครปฐม ตั้งอยู่ทางทิศเหนือของอำเภอบ้านแพ้ว ตั้งอยู่ห่างจากที่ว่าการอำเภอประมาณ 13 กิโลเมตร ห่างจากศาลากลางจังหวัดสมุทรสาครประมาณ 36 กิโลเมตร และห่างจากกรุงเทพมหานครประมาณ 55 กิโลเมตร มีพื้นที่รับผิดชอบทั้งหมด 18.40 ตารางกิโลเมตรหรือคิดเป็น 11,500.0 ไร่

## อ้างอิง

## แหล่งข้อมูลอื่น
* เว็บไซต์เทศบาลตำบลเกษตรพัฒนา

เกษตรพัฒนา
หมวดหมู่:อำเภอบ้านแพ้ว
แคว้นนิจนีนอฟโกรอด

**แคว้นนิจนีนอฟโกรอด** (, *Nizhegorodskaya oblast*) เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในภูมิภาควอลกาของรัสเซีย ศูนย์กลางการบริหารของแคว้นคือเมืองนิจนีนอฟโกรอด มีประชากรอยู่ 3,310,597 คนจากการสำรวจสำมะโนประชากรในปี 2010  ตั้งแต่ปี 1932 ถึงปี 1990 แคว้นนี้เป็นที่รู้ว่าในชื่อ **แคว้นกอร์กี**

แคว้นนี้ตั้งอยู่ตรงข้ามแม่น้ำวอลกา นอกเหนือจากเขตมหานครของนิจนีนอฟโกรอด (รวมถึง ดเซียร์จินสค์, บอร์ และ คัสโตโว) เมืองที่ใหญ่ที่สุดคืออาร์ซามัส ใกล้เมืองซารอฟ มีอารามเซราฟีโม-ดีเวย์เยฟสกีซึ่งเป็นหนึ่งในคอนแวนต์ที่ใหญ่ที่สุดในรัสเซียซึ่งก่อตั้งโดยนักบุญเซราฟีมแห่งซารอฟ อารามมาคาร์เยฟตรงข้ามเมืองลูสโคโวเคยเป็นที่ตั้งของงานแฟร์ที่ใหญ่ที่สุดในยุโรปตะวันออก นอกจากนี้ยังมีเมืองประวัติศาสตร์อื่น ๆ ได้แก่เมืองโกโรเดียซ์และบาลาฮนา ซึ่งตั้งอยู่บนแม่น้ำวอลกาทางเหนือจากนิจนีนอฟโกรอด

## อ้างอิง

รัสซีเย
หมวดหมู่:หน่วยการบริหารของประเทศรัสเซีย
หมวดหมู่:เขตการปกครองของประเทศรัสเซีย
อาตฺมนิรภร ภารต

**อาตฺมนิรภร ภารต** (เทวนาครี: , ISO:  นิยมทับศัพท์เป็น Atmanirbhar Bharat) เป็นวลีภาษาฮินดีแปลว่า 'อินเดียที่พึ่งตัวเองได้' (self-reliant India) ที่ใช้และทำให้เป็นที่นิยมโดยนายกรัฐมนตรีอินเดีย นเรนทระ โมที และรัฐบาลอินเดีย โดยสื่อความเกี่ยวกับวิสัยทัศน์ทางเศรษฐกิจและการพัฒนาของประเทศ ในบริบทนี้ วลีนี้มีไว้ใช้เป็นคำกว้าง ๆ เกี่ยวกับการทำให้อินเดีย "เป็นส่วนที่ใหญ่ขึ้นและสำคัญขึ้นในเศรษฐกิจโลก" ผ่านนโยบายที่มีความพอเพียง, แข่งขันได้ และยืดหยุ่น

โมทีใช้วลีนี้มาตั้งแต่ปี 2014 ในแง่ของความมั่นคงรัฐ และอินเดีย "ดิจิตัล" การกล่าวถึงคำนี้ครั้งที่โด่งดังที่สุดมาจากใน 'อาตฺมนิรภร ภารต อภิยัน'  (Atmanirbhar Bharat Abhiyan) ซึ่งคือ ภารกิจอินเดียพึ่งตัวเองได้ ระหว่างการประกาศแผนการเยียวยาความเสียหายทางเศรษฐกิจจากโควิด-19 ในประเทศอินเดียเมื่อปี 2020 นับจากนั้น วลีดังกล่าวถูกนำมาใช้อย่างแพร่หลายโดยรัฐมนตรีกระทรวงต่าง ๆ ของอินเดียจำนวนมาก รวมถึงในงบประมาณแผ่นดินปี 2021

วลีนี้เคยถูกใช้มาก่อนแล้วโดยคณะกรรมการยุทธศาสตร์ชาติในยุทธศาสตร์ชาติห้าปีของอินเดีย ผ่านนโยบายที่สนับสนุนการพึ่งพาตนเองในประเทศ บริษัทและสินค้าจำนวนหนึ่งซึ่งผลิตและใช้ในอินเดียยังถือว่าเป็นอินเดียที่พึ่งพาตนเอง เช่น รถยนต์รุ่นมารุตี 800, เครื่องดื่มเครือตัมส์อัป, บริษัทอย่างอามูล และเครือธนาคารเอ็ชดีเอฟซี และบริษัทยาอย่าง ภารัตไบโอเทค กับ สถาบันวิจัยเซรัมแห่งอินเดีย

## อ้างอิง

หมวดหมู่:คำและวลีภาษาฮินดี
อนุสรณ์สถานการปฏิวัติของประชาชนแห่งมอสลาวีนา

**อนุสรณ์สถานการปฏิวัติของประชาชนแห่งมอสลาวีนา** () หรือเรียกสั้น ๆ ว่า **อนุสรณ์การปฏิวัติ** () เป็นประติมากรรมอนุสรณ์สงครามโลกครั้งที่สอง ผลงานของ Dušan Džamonja ตั้งอยู่ในเมืองพอดการิช เทศบาลเบเรค ประเทศโครเอเชีย สูงประมาณ 10 เมตร และกว้างประมาณ 20 เมตร สร้างขึ้นเพื่อระลึกถึงประชาชนแห่งภูมิภาคมอสลาวีนาในระหว่างสงครามโลกครั้งที่สอง

## แหล่งข้อมูลอื่น

* Photographs of the sculpture (artificialowl.net)
* Spomenik Database - Podgarić historic & informational resource
* Featured in a series of music videos by Alan Walker

หมวดหมู่:อนุสรณ์สถานสงครามโลกครั้งที่สอง
หมวดหมู่:สิ่งก่อสร้างในประเทศโครเอเชีย
หมวดหมู่:เทศมณฑลบิเยลอวาร์-บิลอกอรา
ไอ ฮิเมโนะ

**ไอ ฮิเมโนะ** (; ; 5 พฤษภาคม ค.ศ. 1982 – ) เป็นนักแสดงเอวีที่ทำงานในคริสต์ทศวรรษ 2000 เกิดที่โตเกียว

เธอยังได้สร้างผลงานภายใต้ชื่อ**อายูมิ คาวาเสะ**, **ไอ อิวาโมโตะ**, **ซายูริ นิชิซาวะ**, **นางิซะ โทโยชิมะ**, **ฮารูกะ โอฮาชิ**, **อายะ**, **มินะ**, **มินามิ** และ**มิกิ**

## ประวัติและชีวิตส่วนตัว
ไอ ฮิเมโนะ ได้รับการเปิดตัวในผลงานเอวีเมื่อประมาณ ค.ศ. 2005 เธอเป็นนักแสดงหญิงในบทชิโจะ, หญิงรักร่วมเพศ, การล่วงละเมิดทางเพศ ฯลฯ โดยช่วงหนึ่ง เธอมีผลงานออกมา 1–2 ผลงานในแต่ละสัปดาห์

มีหลายฉากที่เธอรับบทเป็นผู้ประกาศหรือพยาบาลที่มีประสบการณ์ แต่นั่นเป็นเพียงการแสดง เธอมีรูปร่างเล็กและอรชร ระดับสายตาดี ทั้งนี้ ไอ ฮิเมโนะ ไม่รับบทการหลั่งในและการสอดใส่แบบดิบ เธอได้รับความนิยมจากผลงานที่ไม่เซ็นเซอร์ซึ่งเผยแพร่ในสหรัฐ และได้ปรากฏในงานเดี่ยว

## ผลงาน
### วิดีโอสำหรับผู้ใหญ่
;ค.ศ. 2006
* อินรันชิโจะเนิร์สนิจูนินเบียวโต () (6 กรกฎาคม โดยดีปส์)

;ค.ศ. 2007
* เซ็นระบูตแคมป์ () (30 พฤศจิกายน โดยทีเอ็มเอ)

### อิมเมจวิดีโอ
* ชิโรโตะเงคิอีโรซีรีส์อีโรมูซูเมะไอ (16 มีนาคม ค.ศ. 2006 โดยชัฟเฟิล)

## เชิงอรรถ

## แหล่งข้อมูลอื่น
* 

หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายอลิซเจแปน
หมวดหมู่:นักแสดงหญิงค่ายไอเดียพอกเกต
หมวดหมู่:นักแสดงหญิงค่ายมูดีซ์
หมวดหมู่:บุคคลจากมหานครโตเกียว
แคว้นเบรียนสค์

**แคว้นเบรียนสค์** (, *Bryanskaya oblast*) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองเบรียนสค์ มีประชากร 1,278,217 คนจากการสำรวจสำมะโนประชากร พ.ศ. 2553

## ภูมิศาสตร์
แคว้นเบรียนสค์อยู่ทางตะวันตกของรัสเซียยุโรป ในภาคกลางถึงส่วนตะวันตกของที่ราบยุโรปตะวันออก บนเส้นแบ่งระหว่างแม่น้ำเดสนาและที่ราบลุ่มแม่น้ำวอลกา แคว้นมีพรมแดนติดกับแคว้นสโมเลนสค์ทางตอนเหนือ แคว้นคาลูกาทางตะวันออกเฉียงเหนือ แคว้นโอริออลทางตะวันออก แคว้นคูสค์ทางตะวันออกเฉียงใต้ แคว้นเชียร์นีฮิฟและแคว้นซูมืยของประเทศยูเครนทางตอนใต้ และกับจังหวัดกอเมลและจังหวัดมากีลอฟของประเทศเบลารุสทางทิศตะวันตก

### นิเวศวิทยา
ผลมาจากภัยพิบัติเชียร์โนบีลเมื่อวันที่ 26 เมษายน ค.ศ. 1986 ส่วนหนึ่งของอาณาเขตของแคว้นเบรียนสค์ ปนเปื้อนด้วยนิวไคลด์กัมมันตรังสี (โดยเฉพาะพื้นที่ กอร์เดเยฟสกี, คลีมอฟสกี, คลินซอฟสกี, ครัสโนกอร์สกี, ซูรัจสกี, โนโวซึบคอฟสกี) ใน ค.ศ. 1999 ประชากรประมาณ 226,000 คนต้องอาศัยอยู่ในพื้นที่ที่มีระดับการปนเปื้อนสูงกว่า 5 กูว์รี/ตร.กม. ซึ่งคิดเป็นประมาณ 16% ของประชากรในแคว้น

## อ้างอิง

ขเตการปกครอง
รัสซีเย
หมวดหมู่:หน่วยการบริหารของประเทศรัสเซีย
หมวดหมู่:เขตการปกครองของประเทศรัสเซีย
เทียนทิชเต

**เทียนทิชเต** (, Tjentište) เป็นหมู่บ้านและหุบเขาในเทศบาลฟอชา สาธารณรัฐเซิร์บสกา ประเทศบอสเนียและเฮอร์เซโกวีนา หมู่บ้านทั้งหมู่บ้านเป็นส่วนหนึ่งของอุทยานแห่งชาติซูตเยสกา หมู่บ้านเทียนทิชเตเป็นที่รู้จักมากจากอนุสรณ์สถานระลึกถึงยุทธการซูตเยสกา (ยุทธการฟอล์ชวาร์ซ) เมื่อปี 1943 ซึ่งมีอนุสรณ์ "หุบเขาวีรชน" (Valley of Heroes) ผลงานปี 1971 โดย Miodrag Živković และเมมอเรียลเฮาส์ (Memorial House) โดย Ranko Radović ที่ซึ่งมีแสดงงานโมเสคที่ยังไม่สมบูรณ์ของ Krsto Hegedušić ศิลปินชาวโครเอเชีย

## อ้างอิง

## แหล่งข้อมูลอื่น
* Spomenik Database - Tjentište historic & informational resource
วัดสะแก (จังหวัดพระนครศรีอยุธยา)

**วัดสะแก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลธนู อำเภออุทัย จังหวัดพระนครศรีอยุธยา

วัดสะแก เดิมตั้งอยู่ที่วัดคลังทอง หรือวัดโกโรโกโส ในปัจจุบัน สร้างเป็นวัดขึ้นในสมัยปลายกรุงศรีอยุธยา กรมการศาสนาระบุตั้งวัดเมื่อ พ.ศ. 2310 วัดได้รับพระราชทานวิสุงคามสีมาเมื่อ พ.ศ. 2325 โดยย้ายจากวัดคลังทองข้ามฝั่งมาตำบลธนู เหตุที่ย้ายจากวัดคลังทอง เพราะเมื่อถึงหน้าน้ำ น้ำจะท่วมทุกปี ที่ตั้งปัจจุบันของวัดเป็นเนินสูง มีต้นไม้นานาชนิด เช่น ต้นตะเคียน มะขวิด จัน เป็นต้น หลังศาลาใหญ่มีสระน้ำ ขอบสระน้ำเต็มไปด้วยต้นสะแก งิ้ว มะม่วง คาง สะเดา แสมสาร ตะเคียน ส่วนสระน้ำนั้นคงขุดดินมาถม เพื่อจะสร้างอุโบสถหลังเก่า ต่อมามีเรือขุด ชื่อ เรือหลวงจบกระบวนยุทธ ได้มาทำการขุดลอกคลอง ทางวัดได้ให้พ่นดินกลบสระน้ำจนเต็มและเอาต้นไม้ออก คณะศิษย์ได้ขอพื้นดินนามาถมจนเต็มลานวัด

เดิมมีเนื้อที่ 13 ไร่ 3 งาน 21 ตารางวา ต่อมา พ.ศ. 2522 หลวงปู่ดู่ พรหมปัญโญ ได้มอบเงินให้ผู้ใหญ่เชิด หัสถีรักษ์ ซื้อที่นาของนางมา ตรีวิทย์ กับนายสังเวียน พงษ์ดนตรี เพิ่มอีกประมาณ 2 ไร่ และถมที่ด้านทิศตะวันออกของวัด ซึ่งไม่ได้ใช้ประโยชน์และเป็นที่สาธารณะอีกประมาณ 1 ไร่  

อาคารเสนาสนะที่สำคัญ ได้แก่ อุโบสถกว้าง 15 เมตร ยาว 28 เมตร ผนังด้านนอกเป็นหินอ่อน ภายในประดิษฐานพระพุทธรูปปางมารพิชัยปูนปั้นลงรักปิดทอง วิหารพระศรีอริยเมตไตรย ประดิษฐานพระศรีอริยเมตไตรยทรงเครื่องประดับด้วยพลอยลงรักปิดทอง สร้างเมื่อ พ.ศ. 2540 วิหารหลวงปู่ดู่สร้างราว พ.ศ. 2539 จัดแสดงอัฐบริขารหลวงปู่ดู่ และกุฏิหลวงปู่ดู่

## อ้างอิง

สะแก
แคว้นเปนซา

**แคว้นเปนซา** (, *Penzenskaya oblast*) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองเปนซา มีประชากร 1,386,186 คนจากการสำรวจสำมะโนประชากร พ.ศ. 2553

## ภูมิศาสตร์
### แม่น้ำสายหลัก
แคว้นเปนซามีแม่น้ำมากกว่า 3,000 สาย; ความยาวรวม 15,458 กิโลเมตร แม่น้ำที่ใหญ่ที่สุดคือ:
*แม่น้ำซูรา;
*แม่น้ำมอกชา;
*แม่น้ำคอปยอ.
*แม่น้ำเปนซา ได้นำมาตั้งชื่อเมืองนี้ว่า เปนซา

### สภาพภูมิอากาศ

## อ้างอิง

หมวดหมู่:เขตการปกครองของประเทศรัสเซีย
แคว้นปัสคอฟ

**แคว้นปัสคอฟ** (, **) เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ทางตะวันตกของประเทศ ศูนย์กลางการบริหารคือเมืองปัสคอฟ มีประชากร 673,423 คนจากการสำรวจสำมะโนประชากร พ.ศ. 2553

## ภูมิศาสตร์
แคว้นปัสคอฟเป็นหน่วยองค์ประกอบทางตะวันตกสุดของรัสเซียที่อยู่ติดกัน (แคว้นคาลินินกราด ตั้งอยู่ไกลออกไปทางทิศตะวันตกแต่เป็นดินแดนแทรกและดินแดนส่วนแยก) มีพรมแดนติดกับแคว้นเลนินกราดทางทิศเหนือ แคว้นนอฟโกรอดทางทิศตะวันออก แคว้นตเวียร์และแคว้นปกสโมเลนสค์ทางตะวันออกเฉียงใต้ จังหวัดวีเซียบสค์ของประเทศเบลารุสทางตอนใต้ และเขตปกครองของประเทศลัตเวีย (เทศบาลอลูคเน, เทศบาลเมืองบัลตินาวา, เทศบาลซิบลา, เทศบาลคาร์ซาวา, เทศบาลลุดซา, เทศบาลวิลากา และ เทศบาลซิลูเป) และ ประเทศเอสโตเนีย (เมืองโวรู) ทางทิศตะวันตก ส่วนทางตะวันตกเฉียงเหนือ แคว้นปัสคอฟถูกกั้นโดยทะเลสาบไปปัสซึ่งประกอบขึ้นเป็นส่วนใหญ่ของพรมแดนเอสโตเนีย-รัสเซีย

## อ้างอิง

หมวดหมู่:เขตการปกครองของประเทศรัสเซีย
วัดเทพพิทักษ์ปุณณาราม

**วัดเทพพิทักษ์ปุณณาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลกลางดง อำเภอปากช่อง จังหวัดนครราชสีมา

วัดเทพพิทักษ์ปุณณาราม หรือ **วัดหลวงพ่อขาว** ตั้งวัดเมื่อวันที่ 12 มีนาคม พ.ศ. 2514	ได้รับพระราชทานวิสุงคามสีมาเมื่อ พ.ศ. 2515 เป็นวัดที่เกิดจากดำริของพระสุทธิธรรมรังสีคัมภีร์เมธาจารย์ หรือท่านพ่อลี ที่จะสร้างวัดขึ้น ณ เชิงเขาสีเสียดอ้า รวมถึงสร้างพระพุทธรูปไว้บนเนินเขา แต่ยังมิได้สร้างพระพุทธรูปก็ได้มรณภาพไปก่อน บรรดาสานุศิษย์ นำโดยพลเอกพงษ์ ปุณณกันต์ จึงได้ร่วมกันสร้างพระพุทธรูปโดยทำการขยายส่วนมาจากพระพุทธรูป ภปร. หล่อด้วยคอนกรีตเสริมเหล็ก มีน้ำหนัก 3000 ตัน หน้าตักกว้าง 27 เมตร ได้พระราชทานนามพระพุทธรูปว่า *พระพุทธสกลสีมามงคล* นับเป็นพระพุทธรูปปางประทานพรที่ใหญ่ที่สุดในโลก

พระพุทธสกลสีมามงคล หรือ ชาวบ้านเรียกว่า *หลวงพ่อขาว* มีขนาดหน้าตักกว้าง 27.25 เมตร สูง 45 เมตร หมายถึง พระพุทธองค์โปรดเวไนยสัตว์อยู่ 45 พรรษา หรือเรียกว่า ทรงทำพุทธกิจอยู่ 45 พรรษา หลังจากที่ตรัสรู้แล้ว สร้างด้วยคอนกรีตเสริมเหล็ก ตั้งอยู่บนยอดเขาสูงจากระดับพื้นดิน 112 เมตร หรือ 56 วา หมายถึง พระพุทธคุณ 56 ประการ ทางซ้ายและทางขวาขององค์พระพุทธรูปสร้างโค้งเว้าในลักษณะใบโพธิ์ ต้องขึ้นบันไดทั้งหมด มี 1,250 ขั้น หมายถึง จำนวนพระอรหันต์ที่ไปชุมนุมกันโดยมิได้นัดหมายในวันมาฆบูชา

## อ้างอิง

เทพพิทักษ์ปุณณาราม
วัดศรีโพธิ์ชัย (อำเภอนาแห้ว)

**วัดศรีโพธิ์ชัย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแสงภา อำเภอนาแห้ว จังหวัดเลย ที่ดินตั้งวัดมีเนื้อที่ 10 ไร่ 3 งาน 3 ตารางวา มีที่ธรณีสงฆ์จำนวน 1 แปลง เนื้อที่ 2 ไร่ 1 งาน 2 ตารางวา

*ประวัติวัดทั่วราชอาณาจักร เล่ม 11* ระบุว่าวัดศรีโพธิ์ชัย เริ่มสร้างเมื่อ พ.ศ. 2090 และตั้งวัดเมื่อ พ.ศ. 2375 โดยกลุ่มนายพรานจากเวียงจันทน์ มีหัวหน้าชื่อเซียงภา ซึ่งอพยพครอบครัวและญาติพี่น้องมาตั้งถิ่นฐานอยู่ที่บริเวณหมู่บ้านแสงภา แล้วจึงตั้งวัดขึ้นชื่อว่า "วัดศรีโพธิ์ชัย" แต่ชาวบ้านนิยมเรียกกันว่า **วัดบ้านแสงภา** ได้รับพระราชทานวิสุงคามสีมาเมื่อ พ.ศ. 2400

สิมหรือโบสถ์เป็นแบบศิลปะล้านช้างที่สร้างเมื่อ พ.ศ. 2113 ลักษณะเป็นสิมทึบขนาดใหญ่ที่มีเสารับหลังคาปีกนก สิมอยู่ในตำแหน่งกึ่งกลางของวัด เป็นอาคารก่ออิฐฉาบปูนทรงสี่เหลี่ยมผืนผ้าขนาด 5 ห้อง หันหน้าอาคารไปทางทิศตะวันออก มีกำแพงแก้วเตี้ย ๆ ก่อด้วยอิฐฉาบปูนล้อมรอบโดยเปิดเป็นทางเข้า 6 ทาง ทำให้มีลักษณะเป็นระเบียงทางเดินรอบตัวอาคาร ขนาดของสิมยาว 13 เมตร เมื่อรวมกับความยาวพื้นที่ระเบียงมุขหน้าและหลังจะยาวถึง 18.5 เมตร ความกว้างรวมระเบียงข้าง 13.5 เมตร ซึ่งอิฐที่ใช้ในการก่อสร้างตัวอาคารและกำแพงแก้วมีขนาดยาว 23.5 เซนติเมตร หนา 5.5 เซนติเมตร ส่วนฐานอาคารประกอบด้วยชั้นฐานเขียงสูง 60 เซนติเมตร และฐานบัวคว่ำสูง 30 เซนติเมตร รอบรับตัวอาคารที่มีผนังสูงขึ้นไปประมาณ 220 เซนติเมตร โดยมีลวดลายพันธุ์พฤกษาปูนปั้นประดับอยู่ที่มุมฐานบัวคว่ำด้วย ภายในสิมประดิษฐานพระประธานที่เป็นพระพุทธรูปประทับขัดนั่งสมาธิเพชรแสดงปางมารวิชัยศิลปะล้านช้าง นามว่า *หลวงพ่อใหญ่* 

กุฎิสงฆ์มี 4 หลัง ศาลาอเนกประสงค์ อาคารไม้ สร้างเมื่อ พ.ศ.  2520 ศาลาบำเพ็ญกุศล 1 หลัง หอพระไตรปิฎก 1 หลัง และหอระฆัง 1 หลัง

## อ้างอิง

หมวดหมู่:โบราณสถานในจังหวัดเลย
ศรีโพธิ์ชัย
หมวดหมู่:อำเภอนาแห้ว
แคว้นรอสตอฟ

**แคว้นรอสตอฟ** () เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในเขตสหพันธ์ใต้ แคว้นมีพื้นที่ 100,800 ตารางกิโลเมตร (38,900 ตารางไมล์) และมีประชากร 4,277,976 คนจากการสำรวจสำมะโนประชากร พ.ศ. 2553 ทำให้เป็นหน่วยองค์ประกอบของประเทศรัสเซียที่มีประชากรมากที่สุดเป็นอันดับที่ 6 ในรัสเซีย ศูนย์กลางการบริหารคือเมืองรอสตอฟ-นา-โดนู ซึ่งต่อมาได้กลายเป็นศูนย์กลางการบริหารของเขตสหพันธ์ใต้ในปี พ.ศ. 2545

## ข้อมูลประชากร
140px|left|thumb|ด้านหลังเหรียญที่ระลึกปี พ.ศ. 2550
* ประชากร *: 

; สถิติที่สำคัญสำหรับปี พ.ศ. 2555
* เกิด: 49,715 (11.7 ต่อ 1,000)
* เสียชีวิต: 59,376 (14.0 ต่อ 1,000) 
* * 'อัตราการเจริญพันธุ์ทั้งหมด: *'
2009 - 1.38 | 2010 - 1.38 | 2011 - 1.39 | 2012 - 1.51 | 2013 - 1.52 | 2014 - 1.61 | 2015 - 1.63 | 2016 - 1.60(e)

## อ้างอิง

หมวดหมู่:เขตการปกครองของประเทศรัสเซีย
แคว้นยาโรสลัฟล์

**แคว้นยาโรสลัฟล์** (, *Yaroslavskaya oblast*) เป็นหน่วยองค์ประกอบของสหพันธรัฐรัสเซีย (แคว้น) ซึ่งตั้งอยู่ในเขตสหพันธ์กลาง ล้อมรอบด้วยแคว้นตเวียร์, แคว้นมอสโก, แคว้นอีวาโนโว, วลาดีมีร์ , คอสโตรมา และโวลอกดา

ที่ตั้งทางภูมิศาสตร์นี้ช่วยให้แคว้นมีข้อได้เปรียบในด้านความใกล้ชิดกับมอสโกและเซนต์ปีเตอร์สเบิร์ก นอกจากนี้เมืองยาโรสลัฟล์เป็นศูนย์กลางการบริหารแคว้น ดูแลทางหลวง, รถไฟ และ ทางน้ำ ประชากรของแคว้นปกครองตนเองมี 1,272,468 คนจากการสำรวจสำมะโนประชากร พ.ศ. 2553

## อ้างอิง

หมวดหมู่:เขตการปกครองของประเทศรัสเซีย
วัดพุทธเอ้น

**วัดพุทธเอ้น** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช่างเคิ่ง อำเภอแม่แจ่ม จังหวัดเชียงใหม่

วัดพุทธเอ้น หรือ **วัดเอ้น** มีชื่อเดิมว่า **วัดศรีสุทธาวาสเอิ้นมงกุฏ** คำว่า "พุทธเอ้น" มาจากคำว่าพุทธเอิ้น (ตะโกนบอก) จากตำนานที่เล่าว่า ในครั้งพุทธกาล พระพุทธเจ้าได้เสด็จโปรดเวไนยสัตว์ผ่านมาและได้ทรงหยุดพักผ่อนที่ดอนสกานต์ ซึ่งตั้งอยู่ทางทิศตะวันออกของวัดในปัจจุบัน ได้ทรงตรัสเรียกหาพระอานนท์ พระอุปัฏฐากให้หาน้ำมาให้เสวย แล้วทรงบ้วนพระโอษฐ์ ลง ณ บริเวณที่เป็นบ่อน้ำในปัจจุบัน ซึ่งเป็นบ่อน้ำที่มีลักษณะน้ำบ้วนออกจากใต้พื้นดิน ไหลออกมาอย่างไม่ขาดสายแม้บ้านเมืองจะแห้งแล้งเพียงใดก็ตาม ต่อมาได้มีพระภิกษุ 2 รูป คือ พระติวิทวังโสและพระชมภูวิทโย ได้ธุดงค์ผ่านมาจึงได้รวมชาวบ้านละแวกนั้น สร้างวัดขึ้นตรงบริเวณที่น้ำพุ่งออก บ้างว่า คำว่า "เอ้น" มาจากความหมายในภาษาพม่าซึ่งแปลว่า "สระน้ำ" เพราะวัดนี้มีโบสถ์อยู่กลางสระน้ำ วัดพุทธเอ้นตั้งวัดเมื่อ พ.ศ. 2411 ได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2533

อุโบสถของวัดตั้งอยู่กลางน้ำ เรียกกันว่า "อุทกสีมา" ที่ได้รับการขึ้นทะเบียนจากกรมศิลปากร อุโบสถสร้างโดยยกพื้นสี่เสา ล้อมรอบด้วยกำแพงศิลาแลง ด้านในมีวิหารไม้สักเก่าแก่ ที่มีภาพจิตรกรรมฝาผนังสกุลช่างไทใหญ่ซึ่งปัจจุบันภาพเหล่านี้เลือนลางมากแล้ว และสองข้างของพระประธาน ประดิษฐานพระเจ้าแสนตองและพระเจ้าทันใจ และมีพระธาตุเจดีย์ ตรงฐานประดับลาย 12 นักษัตรแบบล้านนา เป็นเจดีย์ทรงกลมบนฐานสี่เหลี่ยมย่อมุม เน้นส่วนที่เป็นมาลัยเถาสามชั้น องค์ระฆังเหลือเพียงองค์เล็กตั้งอยู่เหนือชั้นมาลัยเถา ส่วนบ่อน้ำพุทธเอ้นเป็นบ่อน้ำศักดิ์สิทธิ์ ชาวบ้านต่างพากันนำน้ำจากบ่อแห่งนี้ไปใช้เป็นน้ำดื่มน้ำกิน

## อ้างอิง

พุทธเอ้น
หมวดหมู่:โบราณสถานในจังหวัดเชียงใหม่
วัดเกาะตาเถียร

**วัดเกาะตาเถียร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไม้งาม อำเภอเมืองตาก จังหวัดตาก มีที่ดินตั้งวัดเนื้อที่ 8 ไร่ 25 ตารางวา อาณาเขตทิศเหนือยาว 74 วา ติดต่อกับที่ดินนางช้วน และนายแปลก ทิศใต้ยาว 75 วา ติดต่อกับทางเดินสาธารณะ ทิศตะวันออกยาว 47 วา ติดต่อกับคลองส่งน้ำชลประทาน ทิศตะวันตกยาว 37 วา ติดต่อกับถนนหลวง และมีธรณีสงฆ์ 1 แปลง เนื้อที่ 1 ไร่ 30 ตารางวา

วัดเกาะตาเถียรสร้างขึ้นราว พ.ศ. 2351 มีนามตามชื่อบ้าน โดยมีนายกัณฑ์โพธิ์กัณฑ์ กับนายสุก พรมมาเป็นผู้อุปถัมาภ์วัดในระยะแรก ๆ ต่อมาชาวบ้านเกาะตาเถียรร่วมใจกันก่อสร้างและพัฒนาวัดนี้จนได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2482 ได้ผูกพัทธสีมาเมื่อ พ.ศ. 2486 

อาคารเสนาสนะภายในวัดสร้างต่างวาระกัน ที่สำคัญคือ หอไตรสร้างเมื่อ พ.ศ. 2445 และหอสวดมนต์สร้างเมื่อ พ.ศ. 2457 กว้าง 6 เมตร ยาว 10 เมตร อุโบสถสร้างเมื่อ พ.ศ. 2491 ศาลาการเปรียญกว้าง 9 เมตร ยาว 9 เมตร ยาว 11 เมตร สร้างเมื่อ พ.ศ. 2526 สำหรับปูชนียวัตถุมีพระประธานในอุโบสถ 1 องค์ พระพุทธรูปอื่นอีกจำนวน 4 องค์เป็นของเก่าเนื้อสัมฤทธิ์

## รายนามเจ้าอาวาส
* พระรุ่ง
* พระตุ่น
* พระยา
* พระพิน
* พระจันทร์
* พระพุฒ
* พระครูพิศิฏสิกขการ พ.ศ.2479–2500
* พระครูสุวัฒน์ธรรมกิจ ดำรงตำแหน่งตั้งแต่ พ.ศ. 2500
* พระครูประทีปจันทรังษี (ถาวร จนฺทธมฺโม)

## อ้างอิง

เกาะตาเถียร
หมวดหมู่:โบราณสถานในจังหวัดตาก
วัดสันป่าตอง

**วัดสันป่าตอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยุหว่า อำเภอสันป่าตอง จังหวัดเชียงใหม่ จังหวัดเชียงใหม่ ที่ดินตั้งวัดมีเนื้อที่ 3 ไร่ 1 งาน 11 ตารางวา โฉนดเลขที่ 7413 มีที่ธรณีสงฆ์จำนวน 3 แปลง เนื้อที่ 2 ไร่ 20 ตารางวา โฉนดเลขที่ 7411 เลขที่ 7412 และเลขที่ 7414 ปัจจุบันมีพระครูอภินันท์เขมคุณ เขมนนฺโท เป็นเจ้าอาวาส

วัดสันป่าตองสร้างเมื่อ พ.ศ. 2320 ในสมัยสมเด็จพระเจ้าตากสินของราชวงค์จักรี สมัยพระเจ้ากาวิละเมืองเชียงใหม่ ตั้งเป็นวัดตามที่แจ้งในทะเบียนวัดที่จังหวัดได้ส่งมาเมื่อวันที่ 9 พฤษภาคม พ.ศ. 2350 ได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517 เขตวิสุงคามสีมา กว้าง 8 เมตร ยาว 12 เมตร

อาคารเสนาสนะที่สำคัญ ได้แก่ อุโบสถสร้างจากคอนกรีตเสริมเหล็ก มีบานประตูหน้าต่าง แกะสลักด้วยลายดอกไม้และภาพพุทธประวัติตอนเสด็จบวช ศาลาการเปรียญ กุฏิสงฆ์ 2 หลัง หอไตรทำด้วยไม้แกะสลัก วิหาร ศาลาบำเพ็ญบุญ เจดีย์โบราณ

## รายนามเจ้าอาวาส
* พระอธิการกินญ์
* พระอธิการโปธิ
* พระอธิการอุประ
* พระอธิการสุวรรณ์
* พระอธิการโจ๋ อนนโท
* พระอธิการตวง ธมมสาโร
* พระครูอภินันท์เขมคุณ เขมนนฺโท 

## อ้างอิง

สันป่าตอง
หมวดหมู่:โบราณสถานในจังหวัดเชียงใหม่
พิกเซล 5

**พิกเซล 5** () เป็นสมาร์ทโฟนแอนดรอยด์ ในตระกูลกูเกิล พิกเซล เป็นรุ่นต่อจากพิกเซล 4 เปิดตัวอย่างเป็นทางการเมื่อวันที่ 30 กันยายน 2020 พร้อมกับ พิกเซล 4 เอ (5 จี) และเริ่มวางจำหน่ายในสหรัฐอเมริกาเมื่อวันที่ 29 ตุลาคม 2020

## อ้างอิง

หมวดหมู่:สมาร์ตโฟน
หมวดหมู่:กูเกิลพิกเซล
หมวดหมู่:อุปกรณ์แอนดรอยด์
พิกเซล 4

**พิกเซล 4** () เป็นสมาร์ทโฟนแอนดรอยด์ ในตระกูลกูเกิล พิกเซล เป็นรุ่นต่อจากพิกเซล 3 เปิดตัวอย่างเป็นทางการเมื่อวันที่ 15 ตุลาคม 2019 และเริ่มวางจำหน่ายในสหรัฐอเมริกาเมื่อวันที่ 24 ตุลาคม 2019 และยกเลิกการผลิตในในเดือนสิงหาคม 2020

## อ้างอิง

หมวดหมู่:สมาร์ตโฟน
หมวดหมู่:กูเกิลพิกเซล
หมวดหมู่:อุปกรณ์แอนดรอยด์
โรงแรมฮาลูโดโวพาเลซ

**โรงแรมฮาลูโดโวพาเลซ** () เป็นโรงแรม-รีสอร์ทร้างบนเกาะเกิร์ก ทางเหนือของมาลินสกา ในประเทศโครเอเชีย สร้างขึ้นในปี 1971 ในปี 1972 บ็อบ กูชีโอนี ผู้ก่อตั้งนิตยสาร *[[Penthouse (magazine)|เพนต์เฮาส์]]* ลงทุน 45 ล้านดอลล่าร์สหรัฐ เปิดตัวคาสิโน เพนต์เฮาส์แอเดรียติกคลับ (Penthouse Adriatic Club) ในโรงแรม ซึ่งล้มละลายและปิดกิจการในปีต่อมา

ในสมัยสงครามยูโกสลาเวีย โรงแรมถูกใช้เป็นที่พักพิงผู้ลี้ภัย และในปี 1995 โรงแรมถูกขายต่อให้กับผู้ลงทุนเอกชน และผ่านมือเจ้าของอีกหลายคน จนกระทั่งปิดตัวในปี 2001 ในปัจจุบัน โรงแรมถูกทิ้งร้างโดยภายในของโรงแรมมีสภาพทรุดโทรมอย่างหนัก ในขณะที่โครงสร้างภายนอกของโรงแรมยังคงอยู่ปกติ ในปี 2018 พบว่าป้ายบอกทางในพื้นที่ยังคงชี้ทางไปยังโรงแรมนี้อยู่

ในเดือนตุลาคม 2018 มีการประกาศว่ามีผู้ลงทุนสนใจพัฒนาโรงแรมขึ้นใหม่เป็นรีสอร์ตปิด โดยเปิดรับการลงทุนจากภายนอก อย่างไรก็ตาม หากทำนามแผนนี้จะส่งผลให้ชายหาดในบริเวณถูกปิดไม่ให้เข้าได้โดยคนทั่วไป และจะเป็นการตัดขาดทางเดินริมหาดของสาธารณะระหว่างมาลินสกา กับ เนียวิเซ นครมาลินสกา หน่วยงานรัฐบาลท้องถิ่น และชาวบ้านในพื้นที่ล้วนออกมาแสดงการต่อต้านแผนพัฒนาใหม่นี้

## อ้างอิง

หมวดหมู่:สิ่งก่อสร้างที่ถูกทิ้งร้าง
หมวดหมู่:อดีตโรงแรม
หมวดหมู่:โรงแรมในประเทศโครเอเชีย
หมวดหมู่:สิ่งก่อสร้างในประเทศโครเอเชีย
โรงพยาบาลคลินิกแฟออฟานียา

**โรงพยาบาลคลินิกแฟออฟานียา** (; ) เป็นโรงพยาบาลการจัดการกิจการของรัฐแห่งประเทศยูเครน ซึ่งกำหนดให้ให้บริการทางการแพทย์แก่เจ้าหน้าที่ยูเครน โรงพยาบาลนี้ตั้งอยู่ในเขตชานเมืองทางใต้ของเคียฟ ถัดจากหมู่บ้านนอวอซิลกือของเขตเคียฟ-สเวียตอชึน และถัดจากโรงพยาบาลยังมีหอดูดาวหลักของสถาบันวิทยาศาสตร์แห่งชาติของประเทศยูเครนตั้งอยู่

## ประวัติ

โรงพยาบาลเปิดอย่างเป็นทางการเมื่อวันที่ 9 กุมภาพันธ์ ค.ศ. 1965 ที่ฟาร์มเลี้ยงผึ้งใหม่ (Nova Pasika khutir) โดยเป็นทรัพย์สินเดิมของอารามถ้ำเคียฟถัดจากป่าฮอลอซียิว ซึ่งอยู่ทางใต้จากเคียฟ ครั้นตั้งแต่ ค.ศ. 1934 ฟาร์มก็ปิดตัวและทรัพย์สินก็ว่าง การก่อสร้างโรงพยาบาลแห่งใหม่เริ่มขึ้นใน ค.ศ. 1961 และใน ค.ศ. 1965 แป.ชูปึก รัฐมนตรีว่าการกระทรวงหลักประกันสุขภาพของยูเครน (สาธารณรัฐสังคมนิยมโซเวียตยูเครน) ได้ลงนามในคำสั่ง #75 เพื่อเปิดโรงพยาบาลของคณะบริหารที่ 4 ของกระทรวงหลักประกันสุขภาพ ส่วนผู้ป่วยรายแรกได้รับการดูแลเมื่อวันที่ 17 กุมภาพันธ์ ค.ศ. 1995

แรกเริ่มเดิมที โรงพยาบาลนี้มีเตียง 135 เตียง และแผนกรักษา 10 แผนก โดยมีแพทย์ 34 คน และพยาบาล 186 คน ส่วนการสนับสนุนด้านเทคนิคมีให้โดยวิศวกร, ช่างเทคนิค และคนงานอื่น ๆ 113 คน เนื่องจากได้รับการสนับสนุนทางการเงินอย่างสม่ำเสมอจากงบประมาณของประเทศยูเครน โรงพยาบาลจึงมีอุปกรณ์ทางการแพทย์ที่ทันสมัย กระทั่งใน ค.ศ. 2002 โรงพยาบาลได้ย้ายไปอยู่ที่ฝ่ายการจัดการกิจการของรัฐตามคำสั่งของประธานาธิบดียูเครน

## อ้างอิง

## แหล่งข้อมูลอื่น
* 
* Information at the website of the State Management of Affairs

แฟออฟานียา
แฟออฟานียา
หมวดหมู่:สิ่งก่อสร้างในเคียฟ
ตำบลแม่สลองใน

**แม่สลองใน** เป็นตำบลในอำเภอแม่ฟ้าหลวง จังหวัดเชียงราย ใน พ.ศ. 2558 ตำบลนี้มีประชากร 25,539 คน

## ประวัติ
มีการก่อตั้งตำบลนี้ขึ้นในวันที่ 29 พฤษภาคม พ.ศ. 2534 จากการแยก 7 หมู่บ้านของตำบลป่าซางและตำบลศรีค้ำ

## เขตการปกครอง
ตำบลนี้แบ่งออกเป็น 27 หมู่บ้าน

## อ้างอิง

## แหล่งข้อมูลอื่น

แม่สลองใน
หมวดหมู่:เขตแดนไทย–พม่า
วัดมหิงษาราม (จังหวัดปัตตานี)

**วัดมหิงษาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคอกกระบือ อำเภอปะนาเระ จังหวัดปัตตานี มีที่ดินตั้งวัดเนื้อที่ 25 ไร่ 3 งาน 52 ตารางวา

วัดมหิงษาราม สร้างวัดเมื่อ พ.ศ. 2174 เดิมชื่อ **วัดกลางนา** เพราะที่ตั้งวัดอยู่กลางนา ต่อมาเปลี่ยนชื่อมาเป็น **วัดคอกกระบือ** ก่อน พ.ศ. 2420 ในสมัยพ่อท่านจันทร์ จนฺทโชโต เป็นเจ้าอาวาส เพื่อให้สอดคล้องกับชื่อหมู่บ้าน คือ *บ้านคอกควาย* ต่อมาในสมัยท่านบุญ (พระครูพิพัฑฒนสมณะกิจ) เป็นเจ้าอาวาส ได้เปลี่ยนชื่อวัดมาเป็น "วัดมหิงษาราม" โดยใช้คำภาษาบาลี คือ มหิงษ แปลว่า ควาย ในความหมายเดิม ปัจจุบันชาวบ้านนิยมเรียกว่า "วัดคอกกระบือ" บ้าง "วัดคอกควาย" บ้าง และ "วัดมหิงษาราม" บ้าง วัดมหิงษารามได้รับพระราชทานวิสุงคามสีมา เมื่อ พ.ศ. 2438

ภายในวัดมีกุฏิโบราณ เรียกว่า *กุฏิร้อยเสา*  เดิมเรียกว่า *กะเตะลาย* หรือกุฏิลาย เนื่องมีการแกะสลักลวดลายไม้ประดับตามฝาผนัง บานประตู ขอบหน้าต่าง ปัจจุบันใช้เป็นสถานที่ประกอบศาสนพิธีและอีกส่วนหนึ่งเป็นที่พักของเจ้าอาวาสรูปปัจจุบัน สาเหตุที่เรียกว่า *กุฏิร้อยเสา* เนื่องมาจากกุฏิหลังนี้ใหญ่มากมีเสาจำนวนทั้งสิ้นกว่า 100 เสา

## รายนามเจ้าอาวาส
* พ่อท่านพุฒทอง (พ่อท่านบัวตก หรือ พ่อท่านอิน)
* พ่อท่านจันทร์ จนฺทโชโต ก่อน พ.ศ. 2450
* ท่านบุญ (พระครูพิพัฑฒนสมณะกิจ) พ.ศ. 2420 ถึง พ.ศ. 2460 
* ท่านหนู พ.ศ. 2460 ถึง พ.ศ. 2470 
* ท่านพระครูบี้ อินฺทสาโร พ.ศ. 2470 ถึง พ.ศ. 2490 
* ท่านพระครูพิบูลธรรมยุต พ.ศ. 2490 ถึง พ.ศ. 2531
* พระมหาอิ่ม อินฺทวีโร ( พระครูศรีวีรธรรม ) น.ธ.เอก, ป.ธ. 6 พ.ศ. 2530 ถึง พ.ศ. 2558
* พระอธิการภูษิต ( ชยาภินนฺโท ) พ.ศ. 2563 ถึง ปัจจุบัน

## อ้างอิง

มหิงษาราม
หมวดหมู่:ดินแดนแทรกทางชาติพันธุ์ในประเทศไทย
ฮัน โซ-ฮี

**ฮัน โซ-ฮี** (; ชื่อเดิม **อี โซ-ฮี** (이소희); เกิด 18 พฤศจิกายน ค.ศ. 1993) เป็นนางแบบและนักแสดงชาวเกาหลีใต้ รับบทนำในละครเรื่อง *[[ดอกไม้ป่าเงินตรา]]* (2017), *[[รัก 100 วันของฉันและองค์ชาย]]* (2018)  และรับบทนักแสดงสมทบในละครเรื่อง *[[ลูกแก้วคืนวิญญาณ]]* (2019) หลังจากนั้นเธอเป็นที่รู้จักมากขึ้นในบทบาท ยอ ดา-คย็อง จากเรื่อง *[[หลังภาพแห่งความสุข]]* (2020) บทบาทนำใน *[[เนเวอร์เดอะเลส: รักนี้ห้ามไม่ได้]]* (2021) *[[มายเนม (ละครโทรทัศน์)|มายเนม]]* (2021) และ*[[สัตว์สยองกยองซอง]]* (2023–2024)

## ชีวิตในวัยเด็ก
ชื่อเกิด อี โซ-ฮี (이소희) เมื่อวันที่ 18 พฤศจิกายน ค.ศ. 1993 ที่อุลซัน ประเทศเกาหลีใต้ เธอเข้าเรียนที่โรงเรียนมัธยมหญิงอุลซาน และโรงเรียนมัธยมศิลปะอุลซาน

## อาชีพ
### 2017–2019: การเริ่มต้นอาชีพ
ฮัน โซ-ฮีปรากฏตัวในมิวสิกวิดีโอ *Tell Me What To Do* ของกลุ่มนักร้องชายนี ในปี ค.ศ. 2016 เป็นครั้งแรก เธอเปิดตัวด้านการแสดงจากการรับบทบาทสมทบในละคร *อดีตรักพัดหวน* (2017) เธอได้รับบทบาทหลักในละครช่องเอ็มบีซีทีวีเรื่อง *ดอกไม้ป่าเงินตรา* ในปี ค.ศ. 2017 และ *[[รัก 100 วันของฉันและองค์ชาย]]* ในปี ค.ศ. 2018 ต่อมาเธอแสดงในละครช่องเคบีเอส 2 เรื่อง *After The Rain* ต่อมาในปี ค.ศ. 2019 เธอรับบทนักแสดงสมทบในละคร *[[ลูกแก้วคืนวิญญาณ]]* ซึ่งร่วมแสดงกับนักแสดงนำอัน ฮโย-ซ็อบ และพัก โบ-ย็อง

### 2020: การยอมรับอย่างกว้างขวางผ่านละคร''หลังภาพแห่งความสุข''
ในปี ค.ศ. 2020 ฮัน โซ-ฮีได้แสดงในละครยอดนิยมเรื่อง *หลังภาพแห่งความสุข* ร่วมกับนักแสดงนำคิม ฮี-แอ และพัก แฮ-จุน ซึ่งเธอรับบทนักแสดงนำเมียน้อย ตอนจบของละครมีอันดับเรตติงสูงสุดในประวัติศาสตร์เคเบิลทีวีเกาหลี ทำให้เธอได้รับความนิยมเพิ่มขึ้นจากความสำเร็จของละคร

### 2021: บทบาทนำ
ฮัน โซ-ฮีได้รับบทในละครช่องเจทีบีซี เรื่อง *[[เนเวอร์เดอะเลส: รักนี้ห้ามไม่ได้]]* ซึ่งออกอากาศเมื่อวันที่ 19 มิถุนายน นอกจากนี้เธอยังได้แสดงละครเน็ตฟลิกซ์ เรื่อง*[[มายเนม (ละครโทรทัศน์)|มายเนม]]*

และต้นปี ค.ศ. 2022 เธอมีผลงานมินิซีรีส์ 4 ตอนจบ *[[ซาวด์แทร็กนัมเบอร์วัน]]* ร่วมกับ พัก ฮย็อง-ชิก ออกอากาศทางดิสนีย์+

## ผลงาน
### ภาพยนตร์

### ละครโทรทัศน์

### มิวสิกวีดีโอ

## รางวัลและการเสนอชื่อ

### รายการ

## หมายเหตุ

## อ้างอิง

## แหล่งข้อมูลอื่น

* 
* 
* 
* Han So-hee ที่ Naver Blog
* HAN SO HEE's LOUNGE ที่ HIAND

หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:พิธีกรชาวเกาหลีใต้
หมวดหมู่:บุคคลจากอุลซัน
หมวดหมู่:นักแสดงหญิงจากโซล